ERR-i kuu parim sportlane Lehis MM-ist: närvikava oli Hiinas hoopis teine | Vehklemine | ERR
ERR-i kuu parim sportlane Lehis MM-ist: närvikava oli Hiinas hoopis teine ({{commentsTotal}})
{{1532710440000 | amCalendar}} Uuendatud: {{1532717880000 | amCalendar}}
Vehklemise hooaeg sai läbi maailmameistrivõistlustega Hiinas. Epee individuaalturniiril 7-nda ja naiskonnaga 6-nda koha saanud Katrina Lehis oli lõppenud hooaja edukaim Eesti vehkleja.
Katrina, milliste emotsioonidega MM-lt tagasi tulid?
Enam-vähem olen rahul. Individuaalvõistlusega ma arvan, et pean küll rahul olema, aga võistkonnaga oleks tahtnud muidugi paremini kõike, aga seekord läks niimoodi.
Euroopa meistritiitli eest on sulle üle anda see kaunis juunikuu parima sportlase vimpel. Kuidas südames hindand, et mis EM-il nii hästi täkke läks ja millest MM-il puudu jäi?
Kõigepealt aitäh! No ma ei tea, kuidagi ma ise, kui tagantjärgi mõtlen, siis närvikava oli hoopis teine. Ma olin väga rahulik. Ka väga suurest tagaseisust ei tekkinud mingit paanikat. MM-il oli natukene teistmoodi, et juba oli see medal jälle nii lähedal ja vastane oli muidugi väga tugev. Vastane seekord mängis minu üle.
Naiskonnavõistluses kahes viimases matšis, võidetud Poolaga ja kaotatud Prantsusmaaga matšis olid sa ankrunaiseks. Kuidas sa selles rollis ennast tundsid ja mis sa tulevikust arvad?
Tundsin hästi, sest midagi nii hirmsat ei olnud. Eks paistab, mis edasi saab, et kas tuleb veel edasi seda teha või mitte. See on juba peatreeneri otsustada.
Õhkond oli päris keeruline terve selle hooaja ka?
No ikka on, kui on rohkem naisi kui kohad võimaldavad, siis on kindlasti, aga peame hakkama saama kuidagi.
Mis aitas Sul nii väikse lapse kõrvalt nii hästi võistelda? (Katrina poeg Henri on aasta ja kolme kuune - toim.)
Kuidagi kõik sujub praegu väga hästi, isegi kui on laps. Energiat on kuidagi rohkem.
Mida siit edasi annab teha?
Palju, et tööd on ikkagi väga palju veel teha. Natuke nüüd puhkame. Tahaks korraks ennast välja lülitada ja siis hakkame üldfüüsilisega pihta ja läheme vaikselt vehklemisele ja siis juba hakkavad võistlused näitama, et kuidas see vormi ladumine on läinud.
Vehklejate uus hooaeg algab 9.-11- novembril Tallinnas peetava MK-sarja etapiga.
Maailma edetabelis tõusis Lehis kaheksandaks. Liider on karjääri esimese MM-kulla võitnud viie aastase poja ema Mara Navarria Itaaliast, kelle paremust pidi Lehis tunnistama veerandfinaali. Teine on Pekingi olümpiahõbe ja
nüüdki MM-il hõbeda saanud Ana Maria Popescu Rumeeniast ja kolmas Rio de Janeiro olümpiavõitja Emese Szasz-Kovacs Ungarist.